Държавен вестник, бр. 26, 2011 г., стр. 3

БРОЙ  26	
Д Ъ Р Ж А В Е Н  В Е С Т Н И К 	
СТР.  3  
тойчиво развитие в България между Република 
България и Кралство Норвегия, подписано на 
6 юли 2010 г. в Брюксел, Кралство Белгия.
Законът е приет от 41-ото Народно съб­
рание на 15 март 2011 г. и е подпечатан с 
официалния печат на Народното събрание.
Председател на Народното събрание: 
Цецка Цачева
3405
УКАЗ № 53
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Споразумението 
между правителството на Република Бълга­
рия и Организацията на обединените нации 
за образование, наука и култура (ЮНЕСКО) 
относно създаването в София (Република 
България) на Регионален център за опазване 
на нематериалното културно наследство в 
Югоизточна Европа под егидата на ЮНЕСКО 
(категория 2), приет от ХLI Народно събрание 
на 16 март 2011 г.
Издаден в София на 25 март 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за ратифициране на Споразумението между 
правителството на Република България и 
Организацията на обединените нации за 
образование, наука и култура (ЮНЕСКО) 
относно създаването в София (Република 
България) на Регионален център за опазване 
на нематериалното културно наследство в 
Югоизточна Европа под егидата на ЮНЕСКО 
(категория 2)
Член единствен. Ратифицира Споразумение­
то между правителството на Република България 
и Организацията на обединените нации за обра­
зование, наука и култура (ЮНЕСКО) относно 
създаването в София (Република България) 
на Регионален център за опазване на немате­
риалното културно наследство в Югоизточна 
Европа под егидата на ЮНЕСКО (категория 2), 
подписано на 25 октомври 2010 г. в Париж.
Законът е приет от 41-ото Народно събрание 
на 16 март 2011 г. и е подпечатан с официалния 
печат на Народното събрание.
Председател на Народното събрание: 
Цецка Цачева
3467
УКАЗ № 54
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за установяване на трудов и осигу­
рителен стаж по съдебен ред, приет от ХLI 
Народно събрание на 15 март 2011 г.
Издаден в София на 25 март 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за установяване на трудов и осигурителен 
стаж по съдебен ред
Чл. 1. (1) По реда на този закон може да 
се установява:
1. трудов стаж, придобит след 31 декември 
1999 г.;
2. осигурителен стаж по Кодекса за соци­
ално осигуряване;
3. времето, което се зачита за трудов стаж 
и за трудов стаж при пенсиониране, положен 
до 31 декември 1999 г. съгласно действащите 
дотогава разпоредби.
(2) По реда на този закон не може да се ус­
тановява служебен стаж, както и осигурителен 
стаж на лица, чиито вноски за държавното 
обществено осигуряване са изцяло за тяхна 
сметка, или на лица, които полагат труд без 
трудово правоотношение.
(3) По реда на този закон не може да се 
установява размер на трудово възнаграждение 
и на осигурителен доход. 
(4) При установен осигурителен стаж по 
реда на този закон категорията труд се уста­
новява в производството по чл. 98 от Кодекса 
за социално осигуряване.
Чл. 2. (1) Трудов стаж по чл. 1, ал. 1, т. 1 
може да се установява по отношение на ра­
ботници и служители.
(2) Осигурителен стаж по чл. 1, ал. 1, т. 2 
може да се установява по отношение на лица­
та по чл. 4, ал. 1 и 2 от Кодекса за социално 
осигуряване.
(3) Стаж по чл. 1, ал. 1, т. 3 може да се 
установява по отношение на лицата, които са 
задължително осигурени за пенсия за инва­
лидност поради общо заболяване, пенсия за 
старост или наследствена пенсия по дял ІІІ от 
Кодекса на труда от 1951 г. (отм., ДВ, бр. 110 
от 1999 г.), Указ № 265 от 1953 г. за взаимно 
осигуряване членовете на трудово-произво­
дителните кооперации (отм., ДВ, бр. 110 от 
1999 г.) или са били членове на ТКЗС. 
Чл. 3. (1) Искът за установяване на трудов 
и осигурителен стаж се предявява пред ра­
йонния съд по постоянния адрес на ищеца.